Document ID: 31976R1795

Padomes Regula (EEK) Nr. 1795/76
(1976. gada 20. jūlijs)
par Līguma 40. panta 4. punkta piemērošanu Francijas aizjūras departamentiem
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu un it īpaši tā 43. un 227. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Eiropas Lauksaimniecības virzības un garantiju fonda Virzības nodaļas darbības joma būtu jāpaplašina, lai tā ietvertu Francijas aizjūras departamentus tā, lai tie varētu saņemt Kopienas atbalstu lauksaimniecības struktūru uzlabošanai, kā paredzēts Padomes 1970. gada 21. aprīļa Regulas (EEK) Nr. 729/70 par kopējās lauksaimniecības politikas finansēšanu [2] 6. pantā, kurā jaunākie grozījumi izdarīti ar Regulu (EEK) Nr. 2788/72 [3], un tā veicināt šo lielākoties lauksaimniecisko reģionu ekonomisko un sociālo attīstību;
tā kā Virzības nodaļas darbība iespējami drīz būtu jāpaplašina uz Francijas aizjūras departamentiem,
IR PIEŅĒMUSI ŠO REGULU.
1. pants
Līguma 40. panta 4. punktu attiecībā uz Eiropas Lauksaimniecības virzības un garantiju fonda Virzības nodaļu piemēro Francijas aizjūras departamentam.
2. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1976. gada 20. jūlijā

Labels: 18
15
19
6